《题载花船》
清代·弘历

露丛风艳纷葳蕤，朝夕培溉资花师。湖心庭轩静且敞，傍我文石含幽姿。

亚盆旖旎香云垂，欲渡空明舟载之。孰谓汀洲无陆卉，宛与荷芰争参差。

棹依岸转清芬细，彼何人兮泛液池。镜奁不用侍儿拂，丰标照彻羞胭脂。

却笑蒹葭徒采采，每随好鸟鸣笙丝。恰如弱水三千里，仙姝群弄仙槎时。